sagorsarker/bangla-wikipedia huggingface dataset:
রবিন হবস

রবিন নিকোলাস স্টুয়ার্ট হবস (; জন্ম: ৮ মে, ১৯৪২) উইল্টশায়ারের চিপেনহাম এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৭ থেকে ১৯৭১ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও গ্ল্যামারগনের প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করে সবিশেষ কৃতিত্বের পরিচয় দিয়েছেন রবিন হবস।
১৯৬১ সালে এসেক্সের পক্ষে প্রথম-শ্রেণীর ক্রিকেটে অভিষেক ঘটে রবিন হবসের। এরপর ১৯৬৭ সালে ইংল্যান্ডের পক্ষে টেস্টে প্রথম অংশ নেন। তবে, চমকপ্রদ লেগ ব্রেক বোলিং স্পিন উপযোগী পরিবেশে বেড়ে ওঠা ভারত ও পাকিস্তানি ব্যাটসম্যানদের বিপক্ষে তেমন কার্যকর হয়নি। ব্যাটিংয়ে তেমন সুবিধে করতে না পারলেও ১৯৭৫ সালে সফরকারী অস্ট্রেলীয়দের বিপক্ষে মাত্র ৪৪ মিনিটে সেঞ্চুরি করেছিলেন তিনি।
এসেক্সে চৌদ্দ বছর অবস্থান করার পর রবিন হবস অবসর গ্রহণ করেন। এরপর তিনি মাইনর কাউন্টি ক্রিকেটে অংশগ্রহণের উদ্দেশ্যে সাফোক ক্লাবে যোগ দেন। তবে, গ্ল্যামারগনের অধিনায়কের দায়িত্ব নিয়ে ১৯৭৯ সালে পুনরায় কাউন্টি ক্রিকেটে খেলেন। এরপর আরও দুই বছর ম্যালকম ন্যাশের অধিনায়কত্বে দুই মৌসুম খেলেন। ১৯৮২ সালে সাফোকে ফিরে যান ও অবসর গ্রহণ করেন।
সমগ্র খেলোয়াড়ী জীবনে সাতটি [[টেস্ট ক্রিকেট|টেস্টে]] অংশগ্রহণের সুযোগ পেয়েছিলেন তিনি। ৮ জুন, ১৯৬৭ তারিখে টেস্ট অভিষেক ঘটে রবিন হবসের।
বিশ্বযুদ্ধ পরবর্তী সময়ে লেগ স্পিনারদের কার্যকারিতা নিয়ে প্রশ্ন ওঠলেও একদিনের ক্রিকেট প্রচলনের পর তার বিকাশ ঘটতে শুরু করে। ইয়ান সলসবারির আবির্ভাবের পূর্বে তিনিই সর্বশেষ এ ধরনের বোলিংয়ে সবিশেষ দক্ষতা প্রদর্শন করেছিলেন।
[[ক্রিকেট]] লেখক কলিন বেটম্যানের মতে, ১৯৯২ সালে ইংল্যান্ডের পক্ষে লেগ স্পিন বোলিংয়ে অভিজ্ঞ [[ইয়ান সলসবারি|ইয়ান সলসবারির]] আগমনের পূর্বে তিনিই সর্বশেষ ছিলেন। স্পিনার হিসেবে [[googly|গুগলি]] বলে বেশ দক্ষতা দেখিয়েছেন। উদ্ভাবনী শক্তির অধিকারী ব্যাটসম্যান ও চমৎকার হৃদয়ের অধিকারী হিসেবে তিনি নিঃসন্দেহে জনপ্রিয় ক্রিকেটার ছিলেন।
সর্বশেষ ইংরেজ লেগ স্পিনার হিসেবে সমগ্র খেলোয়াড়ী জীবনে সহস্রাধিক প্রথম-শ্রেণীর উইকেট পেয়েছেন। ২৭.০৯ গড়ে সর্বমোট ১,০৯৯ উইকেট দখল করেছেন তিনি। ব্যক্তিগত সেরা বোলিং পরিসংখ্যান গড়েন ৮/৬৩। ওভারপ্রতি ২.৮৬ গড়ে রান দিয়ে মিতব্যয়িতার স্বাক্ষর রাখেন ও ৫৬.৭০ গড়ে স্ট্রাইক রেটে রান দেন।
[[বিষয়শ্রেণী:১৯৪২-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:এসেক্সের ক্রিকেটার]]
[[বিষয়শ্রেণী:গ্ল্যামারগনের ক্রিকেটার]]
[[বিষয়শ্রেণী:গ্ল্যামারগন ক্রিকেট অধিনায়ক]]
[[বিষয়শ্রেণী:মাইনর কাউন্টিজের ক্রিকেটার]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:সাফোকের ক্রিকেটার]]
[[বিষয়শ্রেণী:ডি. এইচ. রবিন্স একাদশের ক্রিকেটার]]
[[বিষয়শ্রেণী:টি. এন. পিয়ার্স একাদশের ক্রিকেটার]]
[[বিষয়শ্রেণী:ইয়ং ইংল্যান্ডের ক্রিকেটার]]
জিন প্রবাহ

জেনেটিক ড্রিফট (এলিলিক ড্রিফট নামেও পরিচিত) হচ্ছে, একটি সুনির্দিষ্ট প্রজাতির জীবগোষ্ঠীতে জিন (এলিল) এর সংখ্যায় পরিবর্তন। এই পরিবর্তনের ফলে জিনের সংখ্যা বাড়তেও পারে কমতেও পারে। এই পরিবর্তন প্রাকৃতিক নির্বাচনের মাধ্যমে নয় বরং সম্পূর্ণ ঘটনাচক্রে এলোমেলোভাবে জীবের জনগোষ্ঠীতে ঘটতে পারে। জেনেটিক ড্রিফটের কারণে জিনগত বৈচিত্র সম্পূর্ণভাবে হ্রাস পেতে পারে।
কোনো জনপুঞ্জ যদি আকারে ছোট হয়, তবে এলিলের সংখ্যা কম হবে, এবং সে জনগোষ্ঠীতে জেনেটিক ড্রিফটের প্রভাব বেশি হবে এবং যে জনপুঞ্জ আকারে বড়, তাদের উপর জেনেটিক ড্রিফটের প্রভাব কম হবে।
প্রথম শতাব্দী

১ম শতাব্দী গ্রেগরীয় পঞ্জিকা অনুসারে ১ থেকে ১০০ সাল পর্যন্ত সময়কাল। একে খ্রিষ্টাব্দ প্রথম শতাব্দীও বলা হয়।
রনি গ্রিভসন

রোনাল্ড ইউসটেস রনি গ্রিভসন, (; জন্ম: ২৪ আগস্ট, ১৯০৯ - মৃত্যু: ২৪ জুলাই, ১৯৯৮) জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়কালের জন্য দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভালের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন রনি গ্রিভসন।
জোহেন্সবার্গের পার্কটাউন বয়েজ হাই স্কুলে অধ্যয়ন করেছেন তিনি। দলে তিনি মূলতঃ উইকেট-রক্ষক হিসেবে খেলতেন। পাশাপাশি ডানহাতে মাঝারিসারির ব্যাটসম্যান ছিলেন। তবে, ট্রান্সভালের সদস্য থাকাবস্থায় তাকে সর্বদাই উইকেট-রক্ষক হিসেবে খেলতে হতো না। ১৯৩৫ সালে জাতীয় পর্যায়ের উইকেট-রক্ষক জক ক্যামেরনের মৃত্যু-পূর্ব পর্যন্ত এ অবস্থা চলমান ছিল। ১৯২৯-৩০ মৌসুমে ট্রান্সভালের পক্ষে প্রথম-শ্রেণীর ক্রিকেটে অভিষেক ঘটে রনি গ্রিভসনের। এরপর থেকে নিরবিচ্ছিন্নভাবে কয়েক যুগ দলে পার করে দেন। প্রথম-শ্রেণীর ক্রিকেটে একটিমাত্র সেঞ্চুরি করার কৃতিত্ব প্রদর্শনে সক্ষমতা দেখিয়েছেন। ১৯৩৩-৩৪ মৌসুমে গ্রিকুয়াল্যান্ড ওয়েস্টের বিপক্ষে অপরাজিত ১০৭ রান করেছেন।
১৯৩৮-৩৯ মৌসুমে দুইটি টেস্টে অংশগ্রহণ করেছিলেন রনি গ্রিভসন। ১৯৩৮-৩৯ মৌসুমে সফরকারী ইংরেজ দলের বিপক্ষে খেলেন। প্রথম দুই টেস্ট ড্র হবার পর সিরিজের তৃতীয় টেস্টে সফরকারীরা নাটকীয়ভাবে জয় তুলে নেয়। আংশিকভাবে নিয়মিত উইকেট-রক্ষক বিলি ওয়েডের ফিল্ডিংয়ে ব্যর্থতার কারণে দলকে এর মাসুল গুণতে হয়।
ফলশ্রুতিতে, চতুর্থ টেস্ট থেকে ওয়েডকে বাদ দেয়া হয় ও গ্রিভসনকে উইকেট-রক্ষক হিসেবে তার স্থলাভিষিক্ত করা হয়। ড্র হওয়া বৃষ্টিবিঘ্নিত খেলাটিতে দক্ষিণ আফ্রিকানরা উন্নত ক্রীড়াশৈলী প্রদর্শন করেছিল। ফলশ্রুতিতে তাকে আর ব্যাট হাতে মাঠে নামতে হয়নি। কিন্তু, গ্লাভস হাতে পাঁচটি ক্যাচ মুঠোয় পুরেন। এছাড়াও দক্ষতার সাথে উইকেট সামলিয়েছিলেন।
সিরিজের পঞ্চম ও চূড়ান্ত টেস্টেও তার অংশগ্রহণ ছিল। রাবার জয়ের স্বার্থে এ টেস্টটি অসীম সময়ের দিকে গড়ায়। এ খেলাটি ক্রিকেটের ইতিহাসের সবচেয়ে দীর্ঘদিনের ছিল। ১০ দিনব্যাপী ঐ খেলায় একদিন বৃষ্টির জন্যে খেলাই যায়নি। দশম দিনশেষে ইংল্যান্ড দল জাহাজে চড়ে দেশে ফেরার সিদ্ধান্ত নেয়ায় খেলাটি ড্রয়ে পর্যবসিত হয়। দক্ষিণ আফ্রিকার উভয় ইনিংসেই রনি গ্রিভসনকে মাঠে নামতে হয়েছিল। প্রথম ইনিংসে ৭৫ রান করেন। এটিই তৎকালীন টেস্টভূক্ত যে-কোন দেশের মধ্যে উইকেট-রক্ষক হিসেবে অভিষেকে ব্যক্তিগত সর্বোচ্চ সংগ্রহ ছিল। দ্বিতীয় ইনিংসে করেন ৩৯ রান। এছাড়াও দুই ক্যাচ ও তিনটি স্ট্যাম্পিংয়ের সাথে নিজ নামকে জড়িয়ে রাখেন তিনি। ইংল্যান্ডের দ্বিতীয় ইনিংসে সংগৃহীত ৬৫৪/৫ এর বিপরীতে তিনি মোটে আটটি বাই রান দিয়েছিলেন।
১৯৩৯-৪০ মৌসুমে আরও একটি প্রথম-শ্রেণীর খেলায় অংশ নিয়েছিলেন তিনি। তবে, দ্বিতীয় বিশ্বযুদ্ধের পর প্রথম-শ্রেণীর ক্রিকেটে আর ফিরে আসেননি। দ্বিতীয় বিশ্বযুদ্ধে মেজর পদবী ধারণ করেন ও ওবিই পদবীতে ভূষিত হন।
২৪ জুলাই, ১৯৯৮ তারিখে ৮৮ বছর বয়সে জোহেন্সবার্গে রনি গ্রিভসনের দেহাবসান ঘটে।
খুলনা জেলা স্টেডিয়াম

খুলনা জেলা স্টেডিয়াম ১৯৫৮ সালে নির্মিত।খুলনা শিশু হাসপাতালের পাশে অবস্থিত । এটি একটি ফুটবলস্টেডিয়াম। মূলত ফুটবল স্টেডিয়াম হলেও অন্যান্য খেলা যেমন ক্রিকেট ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে। স্টেডিয়ামটি ২০০৭ সালে শুরু হওয়া বাংলাদেশ প্রিমিয়ার লিগ ফুটবলের দল খুলনা আবাহনীর স্বাগতিক মাঠ ছিল।
সৈয়দ নজরুল ইসলাম স্টেডিয়াম

সৈয়দ নজরুল ইসলাম স্টেডিয়াম (কিশোরগঞ্জ ক্রিকেট স্টেডিয়াম নামেও পরিচিত) ২০০৬ সালে চালু হওয়া বাংলাদেশের একটি জেলা পর্যায়ের স্টেডিয়াম। স্থাপনাটি কিশোরগঞ্জ জেলায় কিশোরগঞ্জ শহরের পুরাতন কালেক্টরেট সংলগ্ন আলোর মেলা মহল্লায় অবস্থিত। বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় কিশোরগঞ্জ জেলা ক্রীড়া সংস্থার তত্ত্বাবধায়নে রয়েছে। এটি পুরাতন স্টেডিয়ামের পর নির্মিত জেলার দ্বিতীয় স্টেডিয়াম। 
১৯৮৭ সালে বিভিন্ন খাত থেকে সংগৃহিত ১০ লাখ এবং জাতীয় ক্রীড়া পরিষদ থেকে পাওয়া ২ লাখ টাকা দিয়ে কিশোরগঞ্জ পৌরসভার আলোর মেলা মহল্লায় স্টেডিয়াম বানানোর জন্য ৭ একর জমি অধিগ্রহণ করা হয়। ২০০৬ সালের ৫ অক্টোবর স্থাপনাটি কিশোরগঞ্জ জেলা স্টেডিয়াম নামে এটির উদ্বোধন হয়। স্থাপনাটি সাড়ে পাঁচ কোটি টাকা ব্যয়ে নির্মিত। পরবর্তীতে নাম বদলে সৈয়দ নজরুল ইসলাম স্টেডিয়াম রাখা হয়। ২০১৩ সালের নভেম্বর থেকে ২০১৫ সালের জুন পর্যন্ত ক্রীড়া পরিষদ স্টেডিয়ামটির সাধারণ গ্যালার সম্প্রসারণ, খেলার মাঠের ভূমি উন্নয়ন, গণমাধ্যম কেন্দ্র ও অভ্যন্তরীণ সড়ক যুক্ত করে।
উদ্বোধনের আট বছর পরে স্টেডিয়ামে আনুষ্ঠানিক খেলা আয়োজন শুরু হয়। ২০১৬ সালে এখানে প্রথমবার ক্রিকেট প্রতিযোগিতা অনুষ্ঠিত হয়েছিল। এছাড়া এখানে বয়স ভিত্তিক ফুটবল আয়োজন হয়েছে। এখানে নিয়মিত ভাবে জেলা ক্রীড়া সংস্থা আয়োজিত বিভিন্ন লিগ, ক্লাব ও ক্রীড়া সংগঠনের প্রতিযোগিতা এবং জেলা ও উপজেলার খেলোয়াড়দের প্রশিক্ষণ চলে।   
ক্রীড়ানুষ্ঠান ছাড়াও স্টেডিয়ামটিতে বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।
কুড়িগ্রাম স্টেডিয়াম

কুড়িগ্রাম স্টেডিয়ামটি কুড়িগ্রাম-চিলমারী রোডে , অবস্থিত। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
রাজশাহী মেডিকেল বিশ্ববিদ্যালয়

রাজশাহী মেডিকেল বিশ্ববিদ্যালয় রাজশাহীতে অবস্থিত বাংলাদেশের একটি সরকারি মেডিকেল বিশ্ববিদ্যালয়। এই প্রতিষ্ঠানটি বর্তমান রাজশাহী মেডিকেল কলেজে অস্থায়ী ভাবে জনবল নিয়োগ এর মাধ্যমে বিশ্ববিদ্যালয়ের কার্যক্রম পরিচালনা করছেন। ২০২৪ সালের ১লা ডিসেম্বর রাজশাহী নগরীর বাজেসিলিন্দায় বিশ্ববিদ্যালয় নির্মাণ কাজের উদ্বোধন করা হয়।
রাজশাহী মেডিকেল বিশ্ববিদ্যালয়ের প্রশাসনিক ও একাডেমিক কার্যক্রম অস্থায়ী কার্যালয়ে আনুষ্ঠানিকভাবে শুরু হয়েছিল ২০১৭ সালে। শিক্ষা ও চিকিৎসা কার্যক্রম দ্রুত বাস্তবায়ন এবং রাজশাহী ওরংপুর বিভাগের সকল সরকারি ও বেসরকারি মেডিকেল কলেজ, ডেন্টাল কলেজ, নার্সিং কলেজ বা ইনস্টিটিউটসমূহ মেডিকেল বিশ্ববিদ্যালয়ের অধীনে অধিভুক্তকরণ এবং সঠিক ভাবে তার তদারকি করার লক্ষ নিয়েই প্রতিষ্ঠিত হয় রাজশাহী মেডিকেল বিশ্ববিদ্যালয়। 
রাজশাহী ও রংপুর বিভাগের সরকারি-বেসরকারি সব চিকিৎসা শিক্ষা প্রতিষ্ঠানের সংখ্যা হবে প্রায় ৪০টি এই সকল প্রতিষ্ঠান সঠিক ভাবে কার্য পরিচালনা করে কিনা তার নজরদারির করার জন্য প্রতিষ্ঠিত হয় রাজশাহী মেডিকেল বিশ্ববিদ্যালয়। এর মধ্যে পড়বে মেডিকেল ও ডেন্টাল কলেজ, নার্সিং কলেজ, ইনস্টিটিউট অব হেলথ টেকনোলজিসহ (আইএইচটি) চিকিৎসা শিক্ষাপ্রতিষ্ঠানগুলোর পরিচালনার দায়িত্বে থাকবে রাজশাহী মেডিকেল বিশ্ববিদ্যালয় । 
রাজশাহী মেডিকেল বিশ্ববিদ্যালয়ের ৯টি অনুষদের অধীনে ৮৫টি ডিসিপ্লিনে চিকিৎসা ক্ষেত্রে উচ্চতর ডিগ্রি প্রদান। 
বর্তমানে ইউনিভার্সিটির কার্যক্রম অস্থায়ী ভাবে রাজশাহী মেডিকেল কলেজ ক্যাম্পাসে পরিচালিত হচ্ছে। বাংলাদেশ সরকার ২০১৭/১৮ অর্থবছরে ইউনিভার্সিটির জন্য ১৫০০ কোটি টাকা বরাদ্দ দিলেও মূল ক্যাম্পাসের জন্য জমি অধিগ্রহণ করা সম্ভব হয় নি। রাজশাহী মহানগরীর নওদাপাড়া এলাকায় ৫০ একর জায়গা অধিগ্রহণের কাজ প্রক্রিয়াধীন আছে।
রাজশাহী মেডিকেল বিশ্ববিদ্যালয়ের অধীনে রাজশাহীও রংপুর বিভাগের সকল সরকারি ও বেসরকারি মেডিকেল কলেজ, ডেন্টাল কলেজ, নার্সিং কলেজ বা ইনস্টিটিউটসমূহ অধীভুক্তকরন। এর মধ্যে আছে ১০ টি সরকারি মেডিকেল কলেজ, ১৩ টি বেসরকারি মেডিকেল কলেজ, ২টি সরকারি ডেন্টাল কলেজ/ডেন্টাল ইউনিট, ৫টি বেসরকারি ডেন্টাল কলেজ/ডেন্টাল ইউনিট, ৪ টি সরকারি নার্সিং কলেজ, ১২ টি বেসরকারি নার্সিং কলেজ, ১টি সরকারি মেডিকেল ইনস্টিটিউট ও ৩ টি বেসরকারি মেডিকেল ইনস্টিটিউট। মোট ৫০ টি প্রতিষ্ঠান এই বিশ্ববিদ্যালয়ের অধীনে রয়েছে।
নিম্নোক্ত ব্যক্তিবর্গ রাজশাহী মেডিকেল বিশ্ববিদ্যালয়ের উপাচার্য হিসেবে দায়িত্ব পালন করেন-
কুষ্টিয়া স্টেডিয়াম

শহীদ আবরার ফাহাদ স্টেডিয়াম বা কুষ্টিয়া স্টেডিয়াম (পূর্বনাম: "শেখ কামাল স্টেডিয়াম") কুষ্টিয়ায় অবস্থিত বাংলাদেশের একটি জেলা পর্যায়ের স্টেডিয়াম। স্টেডিয়ামটি ১৯৭৯ সালে নির্মাণ করা হয়। ২০২৪ সালে ছাত্র-জনতার অভ্যুত্থানের পর বুয়েটের ছাত্র আবরার ফাহাদের নামানুসারে স্টেডিয়ামটির নামকরণ করা হয়, যিনি আওয়ামী লীগের শাসনামলে ভারত বিরোধী ফেসবুক পোস্টের কারণে নির্মমভাবে হত্যাকাণ্ডের শিকার হন। এটি খুলনা বিভাগের মধ্যে সবচেয়ে বড় স্টেডিয়াম।
১৯৭৯ সালে তৎকালীন কুষ্টিয়ার জেলা প্রশাসক আব্দুল মান্নান ভূইয়া স্টেডিয়ামের অবকাঠামো উদ্বোধন করেন।
২০১৯ সালে কুষ্টিয়া-৩ আসনের সাবেক সংসদ সদস্য মাহবুবউল আলম হানিফ যুব ও ক্রীড়া মন্ত্রণালয়ের নিকট কুষ্টিয়া স্টেডিয়াম আধুনিকায়নসহ স্টেডিয়ামের নতুন নামকরণের প্রস্তাব করেন। ২০১৯ সালের ২২ জুলাই বাংলাদেশ পরিকল্পনা কমিশন প্রস্তাবিত প্রকল্পের অনুমোদন দেয়। এই প্রকল্প বাস্তবায়নের জন্য ৪৪ কোটি বাংলাদেশী টাকা বরাদ্দ দেওয়া হয়। ২০২০ সালের ৬ জুলাই স্টেডিয়ামটি শেখ কামালের নামে 'শেখ কামাল স্টেডিয়াম' নামকরণ করা হয়। ২০২২ সালের ১৩ জানুয়ারি যুব ও ক্রীড়া প্রতিমন্ত্রী জাহিদ আহসান রাসেল স্টেডিয়াম পুনর্নির্মাণ কাজের উদ্বোধন করেন।
২০২৪ সালের ১৪ নভেম্বরে স্টেডিয়ামের নাম পরিবর্তন করে আবরার ফাহাদের নামে 'শহীদ আবরার ফাহাদ স্টেডিয়াম' নামকরণ করা হয়। ২০২৫ সালের ৬ মার্চ 'শহীদ আবরার ফাহাদ স্টেডিয়াম' নামে উদ্বোধন করেন যুব ও ক্রীড়া মন্ত্রণালয়ের উপদেষ্টা আসিফ মাহমুদ ও আবরার ফাহাদের পিতা বরকত উল্লাহ।
নিজাকাত খান

নিজাকাত খান (জন্ম: ৮জুলাই ১৯৯২) একজন পাকিস্তানি বংশোদ্ভূত হংকং এর ক্রিকেটার। খান ডান হাতি ব্যাটসম্যান এবং লেগ ব্রেক বোলিং করেন।
তিনি হংকং অনূর্ধ্ব -১৯ ২০১০ অনূর্ধ্ব -১৯ বিশ্বকাপ বয়স ভিত্তিক টুর্নামেন্টগুলো খেলেছেন,
সোনাগাজী পৌরসভা

সোনাগাজী পৌরসভা বাংলাদেশের ফেনী জেলার অন্তর্গত একটি পৌরসভা।
সোনাগাজী পৌরসভার আয়তন ৫.৩৩ বর্গ কিলোমিটার।
সোনাগাজী উপজেলার মধ্যাংশে সোনাগাজী পৌরসভার অবস্থান। এ পৌরসভার উত্তরে মতিগঞ্জ ইউনিয়ন, পশ্চিমে চর দরবেশ ইউনিয়ন, দক্ষিণে চর দরবেশ ইউনিয়ন ও চর চান্দিয়া ইউনিয়ন এবং পূর্বে সোনাগাজী ইউনিয়ন অবস্থিত।
সোনাগাজী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
২০১১ সালের আদমশুমারি অনুযায়ী সোনাগাজী পৌরসভার জনসংখ্যা ২০,৮১০ জন।
সোনাগাজী ইউনিয়ন

সোনাগাজী বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী সদর ইউনিয়নে প্রায় ৩৭ হাজারেরও বেশি জনসংখ্যা বসবাস করে।
সোনাগাজী উপজেলার দক্ষিণ-পূর্বাংশে সোনাগাজী ইউনিয়নের অবস্থান। এ ইউনিয়নের উত্তরে আমিরাবাদ ইউনিয়ন ও মতিগঞ্জ ইউনিয়ন; পশ্চিমে সোনাগাজী পৌরসভা ও চর চান্দিয়া ইউনিয়ন; দক্ষিণে নোয়াখালী জেলার কোম্পানীগঞ্জ উপজেলার মুছাপুর ইউনিয়ন ও সন্দ্বীপ চ্যানেল এবং পূর্বে ফেনী নদী, চট্টগ্রাম জেলার মীরসরাই উপজেলার ইছাখালী ইউনিয়ন ও ওসমানপুর ইউনিয়ন অবস্থিত।
সোনাগাজী ইউনিয়ন সোনাগাজী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
সোনাগাজী সদর ইউনিয়নে বিভিন্ন ওয়ার্ডে সরকারি / বেসরকারি প্রাথমিক বিদ্যালয় থাকলে কোন মাধ্যমিক বিদ্যালয় নেই। এখানকার শিক্ষার্থীরা সোনাগাজী পৌর শহরের বিভিন্ন মাধ্যমিক বিদ্যালয়, আর এম হাট কে উচ্চ বিদ্যালয়, সোনাপুর হাজী এম এস হক উচ্চ বিদ্যালয় ও আজিজুল হক মায়মুন আরা উচ্চ বিদ্যালয়ে পড়াশোনার জন্য যেতে হয়। এছাড়াও রয়েছে একটি অর্ধ-সরকারী দাখিল মাদ্রাসা।
সোনাগাজী মুহুরী প্রজেক্ট আঞ্চলিক মহাসড়ক সহ যাতায়াতের জন্য বেশকিছু গ্রামীণ পাকা / কাঁচা-পাকা সড়ক রয়েছে, তবে কিছু কিছু এলাকার যাতায়াত ব্যবস্থা দুর্গম। 
চর শাহাপুর, চর খোন্দকার, চর এলেন সহ বেশকিছু এলাকায় সড়ক অবকাঠামো নির্মাণ না হওয়ায় যাতায়াত করা খুবই কষ্টকর।
বড় ফেনী নদী এবং মুহুরী নদী।
মনগাজী বাজার, ভৈরব চৌধুরী বাজার সোনাগাজী সদর ইউনিয়নের বড় বাজার। ছোট বাজার গুলোর মধ্যে রয়েছে নজরুল প্রাইমারী, শাহাপুর, সুজাপুর, চরখোয়াজ।
মুহুরী সেতু, মুহুরী প্রজেক্ট পিকনিক স্পট,বায়ূশক্তি বিদ্যুৎ কেন্দ্র, নদী ভাঙ্গন স্পট।
সাবেক চেয়ারম্যানঃ উম্মে রুমা (বাংলাদেশ আওয়ামীলীগ ২০২১-২০২৪)।
সাবেক চেয়ারম্যানঃ শামছুল আরেফিন ( বাংলাদেশ আওয়ামীলীগ ২০১১-২০২১)।
সাবেক চেয়াম্যানঃ মিজানুর রহমান মানিক (বিএনপি)।
আমিরাবাদ ইউনিয়ন, সোনাগাজী

আমিরাবাদ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
১০৯২১ একর
৩০৮৬৩(২০১১)
সোনাগাজী উপজেলার পূর্বাংশে আমিরাবাদ ইউনিয়নের অবস্থান। এ ইউনিয়নের উত্তরে নবাবপুর ইউনিয়ন ও ফেনী সদর উপজেলার ধলিয়া ইউনিয়ন; পশ্চিমে মঙ্গলকান্দি ইউনিয়ন ও মতিগঞ্জ ইউনিয়ন; দক্ষিণে সোনাগাজী ইউনিয়ন; পূর্বে ফেনী নদী, চট্টগ্রাম জেলার মীরসরাই উপজেলার ওসমানপুর ইউনিয়ন ও ধুম ইউনিয়ন এবং উত্তর-পূর্বে ফেনী সদর উপজেলার ফরহাদনগর ইউনিয়ন অবস্থিত।
আমিরাবাদ ইউনিয়ন সোনাগাজী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন।এটির মধ্যে রয়েছে চরসোনাপুর, বাদামতলি,চরকৃষঞ সহ আরও কিছু গ্রাম। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
আমিরাবাদ ইউনিয়নের শিক্ষাব্যবস্থা খুবই উন্নত। এই ইউনিয়নে শিক্ষার হার ৮০%।
হাটবাজার :
ফেনী নদী
ইউপি চেয়ারম্যান : আজিজুল হক হিরণ (বাংলাদেশ আওয়ামীলীগ)
নবাবপুর ইউনিয়ন, সোনাগাজী

নবাবপুর বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
নবাবপুর ইউনিয়নের আয়তন ২৩.৭৮ বর্গ কিলোমিটার।
সোনাগাজী উপজেলার উত্তর-পূর্বাংশে নবাবপুর ইউনিয়নের অবস্থান। এ ইউনিয়নের দক্ষিণে আমিরাবাদ ইউনিয়ন, পশ্চিমে আমিরাবাদ ইউনিয়ন ও ফেনী সদর উপজেলার ধলিয়া ইউনিয়ন, উত্তরে কালিদাস পাহালিয়া নদী ও ফেনী সদর উপজেলার লেমুয়া ইউনিয়ন এবং পূর্বে কালিদাস পাহালিয়া নদী ও ফেনী সদর উপজেলার ফরহাদনগর ইউনিয়ন অবস্থিত।
নবাবপুর ইউনিয়ন সোনাগাজী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
১। ফেনী থেকে লালপুল হয়ে কসকা বাজার। তারপর কসকা থেকে ৪ কিলোমিটার দক্ষিণে সিএনজি যোগে নবাবপুর, তারপর ভোর বাজার।
২। ফেনী থেকে লালপুল হয়ে সোজা দক্ষিণে ডাক বাংলা।তারপর ডাক বাংলা হয়ে পূর্ব দিকে সিএঞ্জি যোগে ভোর বাজার ।তারপর আবার সিএঞ্জি যোগে সোজা পূর্ব দিকে নবাবপুর বাজার।
কালিদাস পাহালিয়া খাল, 
মুহুরী নদী
জহির রায়হানের পুরাতন বাড়ি।
পরীর দিঘি,
খাজা আহম্মদ সেতু, 
কালিদাস পাহালিয়া নদী এবং 
বন্দর মার্কেট সেতু।
১নং স্লুইসগেট।
চর মজলিশপুর ইউনিয়ন

চর মজলিশপুর বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার উত্তর-পশ্চিমাংশে চর মজলিশপুর ইউনিয়নের অবস্থান। এ ইউনিয়নের দক্ষিণ-পূর্বে বগাদানা ইউনিয়ন, পূর্বে ফেনী সদর উপজেলার ধলিয়া ইউনিয়ন, উত্তরে ফেনী সদর উপজেলার বালিগাঁও ইউনিয়ন, উত্তর-পশ্চিমে দাগনভূঞা উপজেলার মাতুভূঁইয়া ইউনিয়ন, পশ্চিমে দাগনভূঞা উপজেলার দাগনভূঞা ইউনিয়ন এবং দক্ষিণ-পশ্চিমে ছোট ফেনী নদী ও নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।
চর মজলিশপুর ইউনিয়ন সোনাগাজী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
ফেণী থেকে সিএনজি করে লালপোল নতুনবাজার মোল্লারতাকিয়া চিন্তারপুল হয়ে কুঠিরহাট যাওয়া যায়
ছোট ফেনী নদী
বর্তমান চেয়ারম্যান: এম এ হোসেন (বাংলাদেশ আওয়ামীলীগ)
মঙ্গলকান্দি ইউনিয়ন

মঙ্গলকান্দি বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার উত্তরাংশে মঙ্গলকান্দি ইউনিয়নের অবস্থান। এ ইউনিয়নের উত্তর-পশ্চিমে বগাদানা ইউনিয়ন, পশ্চিমে চর দরবেশ ইউনিয়ন, দক্ষিণে মতিগঞ্জ ইউনিয়ন, পূর্বে আমিরাবাদ ইউনিয়ন এবং উত্তরে ফেনী সদর উপজেলার ধলিয়া ইউনিয়ন অবস্থিত।
মঙ্গলকান্দি ইউনিয়ন সোনাগাজী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
বক্তারমুন্সী মোয়াজ্জেম হোসেন উচ্চ বিদ্যালয়, মঙ্গলকান্দি বহুমুখী উচ্চ বিদ্যালয়, কখতারমুন্সী শেখ শহীদুল ইসলাম ডিগ্রী কলেজ, বখতারমুন্সী ফাজিল মাদ্রাসা, বখতারমুন্সী সরকারি প্রাথমিক বিদ্যালয়, মির্জাপুর কাসেমুল উলুম মাদ্রাসা, আনান্দিপুর সরকারি প্রাথমিক বিদালয়, আকিলপুর সরকারি প্রাথমিক বিদ্যালয়,সমপুর সরকারি প্রাথমিক বিদ্যালয়
ফেনী-সোনাগাজী আঞ্চলিক সড়কের ডাকবাংলায় নেমে বক্তামুন্সী হয়ে মঙ্গলকান্দি ইউনিয়ন পরিষদে আসতে পারবেন 
বখতারমুন্সী বাজার, ডাক বাংলা, মঙ্গল কান্দি, লকুর দোকান, আনন্দিপুর,
বর্তমান চেয়ারম্যান : মোশাররফ হোসেন বাদল (বাংলাদেশ আওয়ামীলীগ)
মতিগঞ্জ ইউনিয়ন

মতিগঞ্জ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
সোনাগাজী উপজেলার মধ্যাংশে মতিগঞ্জ ইউনিয়নের অবস্থান। এ ইউনিয়নের উত্তরে মঙ্গলকান্দি ইউনিয়ন, পশ্চিমে চর দরবেশ ইউনিয়ন, দক্ষিণে সোনাগাজী পৌরসভা ও সোনাগাজী ইউনিয়ন এবং পূর্বে আমিরাবাদ ইউনিয়ন অবস্থিত।
মতিগঞ্জ ইউনিয়ন সোনাগাজী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
এ ইউনিয়নে রয়েছে ১ টি হাই স্কুল। আর. এম. হাট. কে উচ্চ বিদ্যালয়। এটি ইউনিয়ন পরিষদ কার্যালয়ের দক্ষিণ পার্শ্ববর্তী অবস্থিত। এটি একটি প্রাচীন শিক্ষা প্রতিষ্ঠান।
চাঁনগাজী খাল,
মতিগঞ্জ ইউনিয়নের উল্লেখযোগ্য বাজার সমূহ:
নুরুল উলুম ভাদাদিয়া মাদ্রাসা,মিয়া বাড়ী জামে মসজিদ, সাতবাড়িয়া ব্রীজ, রহিম বক্স গাজী বাড়ী সংলগ্ন চাঁঁনগাজী ব্রীজ, বাদশা ফকির বাড়ী,মতিগঞ্জ কেন্দ্রীয় জামে মসজিদ,দৌলত চৌধুরী দিঘি
ইউপি চেয়ারম্যান - রবিউজ্জামান বাবু
চর দরবেশ ইউনিয়ন

চর দরবেশ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
আয়তন : ৪১ বর্গ কিলোমিটার
মোট বাড়ীর সংখ্যা :-২৪৭৫ টি
মোট ভোটার সংখ্যা :- ১৭০৫৮টি
পরিবার সংখ্যার :- ৫৮৩৪টি
মোট লোক সংখ্যা – ৩৪৪৯৫ জন
নারী=১৬৪৬১ জন
পুরুষ= ১৮০৩৬ জন
সোনাগাজী উপজেলার পশ্চিমাংশে চর দরবেশ ইউনিয়নের অবস্থান। এ ইউনিয়নের উত্তরে বগাদানা ইউনিয়ন; পূর্বে মঙ্গলকান্দি ইউনিয়ন, মতিগঞ্জ ইউনিয়ন, সোনাগাজী পৌরসভা ও চর চান্দিয়া ইউনিয়ন; দক্ষিণে ছোট ফেনী নদী ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন এবং পশ্চিমে ছোট ফেনী নদী, নোয়াখালী জেলার কোম্পানীগঞ্জ উপজেলার মুছাপুর ইউনিয়ন, চর হাজারী ইউনিয়ন ও চর পার্বতী ইউনিয়ন অবস্থিত।
চর দরবেশ ইউনিয়ন সোনাগাজী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
ইউনিয়ন পরিষদের চেয়ারম্যান : নুরুল ইসলাম (বাংলাদেশ আওয়ামিলীগ)
জমাদার বাজার আইডিয়াল উচ্চ বিদ্যালয়,
চর সাহাভিকারী উচ্চ বিদ্যালয়
কারামতিয়া দাখিল মাদ্রাসা
দাসের হাট উচ্চ বিদ্যালয়।
চর চান্দিয়া ইউনিয়ন

৬নং চর চান্দিয়া বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
চর চান্দিয়া ইউনিয়নের আয়তন ৫৭.৭৫ বর্গ কিলোমিটার। এটি আয়তনের দিক থেকে ফেনী জেলার সবচেয়ে বড় ইউনিয়ন।
সোনাগাজী উপজেলার দক্ষিণাংশে চর চান্দিয়া ইউনিয়নের অবস্থান। এ ইউনিয়নের পূর্বে সোনাগাজী ইউনিয়ন, উত্তরে সোনাগাজী পৌরসভা, পশ্চিমে চর দরবেশ ইউনিয়ন এবং দক্ষিণে ছোট ফেনী নদী ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন অবস্থিত।
চর চান্দিয়া ইউনিয়ন সোনাগাজী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
বাংলাদেশের তৃতীয় বৃহৎ ধর্মীয় প্রতিষ্ঠান দারুল উলুম ওলামা বাজার মাদরাসা চরচান্দিয়া ইউনিয়নের ২ নং ওয়ার্ডে অবস্থিত । সারা পৃথিবীতে এ মাদরাসার শিক্ষার্থী চড়িয়ে আছে । শিক্ষা ব্যবস্থা 
দারুল উলুম আল হোছাইনিয়া ওলামা বাজার মাদরাসা
সওদাগর হাট মাহমুদুর মাদ্রাসা
হাজী সেকান্তর মিয়া উচ্চ বিদ্যালয়,
ওলামা বাজার, জমাদার বাজার,ভূঞার হাট,মদিনা বাজার,বহদ্দার হাট,সওদাগর হাট,
সাহেবের ঘাট সেতু,আঞ্চলিক ধান গবেষণা কেন্দ্র, জেলেপাড়া,
== জনপ্রতিনিধি : চেয়ারম্যান মোশারফ হোসেন মিলন
মাসুম হাবিব

মাসুম হাবিব (মৃত্যু: ৩০ জুলাই ২০২১) একজন বাংলাদেশী চিকিৎসক ও অধ্যাপক। তিনি রাজশাহী মেডিকেল বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
তার জন্ম রাজশাহীতে। তার বাবা এ কিউ এম ফজলুল হকও একজন চিকিৎসক ছিলেন।
হাবিব রাজশাহী কলেজিয়েট স্কুল থেকে ১৯৭২ সালে এসএসসি এবং রাজশাহী সরকারি কলেজ থেকে ১৯৭৪ সালে এইচএসসি পাস করেন। তিনি রাজশাহী মেডিকেল কলেজ থেকে ১৯৮২ সালে এমবিবিএস ডিগ্রি লাভ করেন।
মাসুম হাবিব সহকারী সার্জন হিসেবে সরকারি চাকরিতে যোগদানের মাধ্যমে কর্মজীবন শুরু করেন। তিনি রাজশাহী মেডিকেল কলেজের অধ্যক্ষ এবং জাতীয় চক্ষুবিজ্ঞান ইনস্টিটিউট ও হাসপাতালের পরিচালক হিসেবে দায়িত্ব পালন করেছেন। তিনি ২০১৭ সালের ৩০ এপ্রিল থেকে ২০২১ সালের ২৯ এপ্রিল পর্যন্ত রাজশাহী মেডিকেল বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
তিনি ২০২১ সালের ৩০ জুলাই ৬৫ বছর বয়সে ঢাকায় শেষনিঃশ্বাস ত্যাগ করেন। জনাব হাবিব ক্যান্সার আক্রান্ত ছিলেন এবং ক্যান্সার এর চিকিৎসা নিচ্ছিলেন।
মারিয়ানো দিয়াস

মারিয়ানো দিয়াস মেহিয়া (, ; জন্ম: ১ আগস্ট ১৯৯৩; মারিয়ানো দিয়াস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ডোমিনিকান প্রজাতন্ত্র জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০০২–০৩ মৌসুমে, স্পেনীয় ফুটবল ক্লাব এস্পানিওলের যুব পর্যায়ের হয়ে খেলার মাধ্যমে মারিয়ানো ফুটবল জগতে প্রবেশ করেছেন এবং পরবর্তীকালে প্রেমিয়া, সানচেস লিব্রে, বাদালোনা এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, স্পেনীয় ক্লাব বাদালোনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র এক মৌসুম অতিবাহিত করেছেন; বাদালোনার হয়ে তিনি ৩ ম্যাচে অংশগ্রহণ করেছেন। অতঃপর রিয়াল মাদ্রিদ সি এবং রিয়াল মাদ্রিদ কাস্তিয়ার হয়ে খেলার পর ২০১৬–১৭ মৌসুমে তিনি রিয়াল মাদ্রিদে যোগদান করেছেন, রিয়াল মাদ্রিদের হয়ে তিনি জিনেদিন জিদানের অধীনে ২০১৬–১৭ লা লিগার শিরোপা জয়লাভ করেছেন। রিয়াল মাদ্রিদে মাত্র এক মৌসুম অতিবাহিত করার পর প্রায় ৮ মিলিয়ন ইউরোর বিনিময়ে ফরাসি ক্লাব লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৪৮ ম্যাচে ২১টি গোল করেছেন। ২০১৮–১৯ মৌসুমে, তিনি প্রায় ২২ মিলিয়ন ইউরোর বিনিময়ে লিওঁ হতে পুনরায় স্পেনীয় ক্লাব রিয়াল মাদ্রিদে যোগদান করেছেন।
২০১৩ সালে, তিনি ডোমিনিকান প্রজাতন্ত্রের হয়ে আন্তর্জাতিক পর্যায়ে অভিষেক করেছেন; ডোমিনিকান প্রজাতন্ত্রের জার্সি গায়ে তিনি সর্বমোট ১ ম্যাচে ম্যাচে ১টি গোল করেছেন। অতঃপর স্পেন জাতীয় ফুটবল দলের হয়ে খেলার আশায় তিনি ডোমিনিকান প্রজাতন্ত্র ফুটবল দল থেকে অবসর গ্রহণ করেছেন। দলগতভাবে, মারিয়ানো এপর্যন্ত ৫টি শিরোপা জয়লাভ করেছেন, যার সবগুলো রিয়াল মাদ্রিদের হয়ে জয়লাভ করেছেন।
মারিয়ানো দিয়াস মেহিয়া ১৯৯৩ সালের ১লা আগস্ট তারিখে স্পেনের প্রেমিয়া দে মারে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৩ সালের ২৩শে মার্চ তারিখে, মাত্র ১৯ বছর ৭ মাস ২০ দিন বয়সে, ডান পায়ে ফুটবল খেলায় পারদর্শী মারিয়ানো হাইতির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ডোমিনিকান প্রজাতন্ত্রের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; জাতীয় দলের হয়ে অভিষেক ম্যাচেই তিনি ডোমিনিকান প্রজাতন্ত্রের জার্সি গায়ে প্রথম গোলটি করেন; ম্যাচের ৬২তম ডোমিনিকান প্রজাতন্ত্রের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ম্যাচটি ডোমিনিকান প্রজাতন্ত্র ৩–১ গোলের ব্যবধানে জয়লাভ করেছিল। ডোমিনিকান প্রজাতন্ত্রের হয়ে অভিষেকের বছরে মারিয়ানো মাত্র ১ ম্যাচে অংশগ্রহণ করেছেন।
লুবনা তাহতামৌনি

লুবনা হামিদ তৌফিক তাহতামৌনি () জর্দানের একজন জীববিজ্ঞানী। তিনি ক্যান্সার গবেষণা ও ডেভলপমেন্টাল জীববিজ্ঞানে স্বীয় অবদানের জন্য পরিচিত। তাহতামৌনি হাশেমীয় বিশ্ববিদ্যালয়ের জীববিজ্ঞান ও জীবপ্রকৌশল বিভাগের প্রধান। স্তন ক্যান্সারের উপর কর্মের স্বীকৃতি স্বরূপ তিনি একাধিক পদক পেয়েছেন। এছাড়াও আরব বিশ্বের নারীদের বিজ্ঞানের প্রতি আকৃষ্ট করতে তার অবদানকে সম্মান জানিয়ে তাকে ২০১৬ সালে স্বীকৃতি দেয়া হয়। ২০১৬ সালে বিবিসি'র ১০০ নারী তালিকায় তার নাম স্থান পেয়েছিলো। 
উত্তর জর্দানের সুশিক্ষিত জনগোষ্ঠীর জন্য সুপরিচিত ইরবিদ নগরীতে তাহতামৌনির জন্ম ও বেড়ে ওঠা। পরিবারের ছয় শিশুর মাঝে তিনি ছিলেন তৃতীয়।  জর্দান বিশ্ববিদ্যালয় থেকে ১৯৯৭ সালে স্নাতক সম্পন্২০০০ সালে একই বিশ্ববিদ্যালয়ে স্নাতোকত্তর সমাপ্ত করেন।  পরীক্ষায় উচ্চ নাম্বার অর্জনে স্নাতক পর্যায়ে তাকে জীববিজ্ঞান বিষয়ে পড়তে দেয়া হয়।  স্নাতকোত্তরে তিনি  হামিদ আল হাজের তত্ত্বাবধানে রিপ্রডাক্টিভ জীববিজ্ঞানে পারদর্শিতা অর্জন করেন।
মার্কিন যুক্তরাষ্ট্রের কলোরাডো বিশ্ববিদ্যালয় থেকে ২০০৫  সালে তাহতামৌনি তার পিএইচডি সম্পন্ন করেন। তিনি তার উচ্চশিক্ষা ও বিজ্ঞানে ক্যারিয়ার গড়তে মার্কিন যুক্তরাষ্ট্রে পদার্পণের সুযোগ প্রাপ্তিতে নিজ পরিবারের সহযোগিতার কথা উল্লেখ করেন।
পিএইচডি সম্পন্ন করে তাহতামৌনি নিজ দেশ জর্দানের নারীদের বিজ্ঞান শিক্ষায় আগ্রহী করে তুলতে ফিরে আসেন। তার এই সিদ্ধান্তের পেছনে অবশ্য যেই প্রতিষ্ঠানের সহায়তায় তিনি মার্কিন যুক্তরাষ্ট্রের উচ্চ শিক্ষার সুযোগ পেয়েছিলেন, সেই সংগঠনের প্রতি প্রতিশ্রুতিও কাজ করেছে। ২০০৮ সালে তিনি হাশেমীয় বিশ্ববিদ্যালয়ের মাইক্রোস্কোপি ফ্যাসিলিটির পরিচালক পদে নিযুক্ত হন। বিশ্ববিদ্যালয়টির এই সুবিধার জন্য তিনি অর্থায়নের ব্যবস্থা করেছিলেন। বিশ্ববিদ্যালয়ের বিভিন্ন গবেষণায় বিদেশি অর্থায়নের জন্য প্রকল্প রচনার উপর তিনি একাধিক কর্মশালা পরিচালনা করেন।  এছাড়আও আধুনিক গবেষণা পদ্ধতির সাথে তাল মিলিয়ে চলতে তিনি গ্রীষ্মকালীন সময়ে অস্ট্রেলিয়া ও মার্কিন যুক্তরাষ্ট্রের বিভিন্ন কাজে যোগ দেন।
ফেদেরিকো ভালভের্দে

ফেদেরিকো সান্তিয়াগো ভালভের্দে দিপেতা (, ; জন্ম: ২২ জুলাই ১৯৯৮; ফেদেরিকো ভালভের্দে এবং ফেদে ভালভের্দে নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
২০০১–০২ মৌসুমে, উরুগুয়েয়ীয় ফুটবল ক্লাব এস্তুদিয়ান্তেসের যুব পর্যায়ের হয়ে খেলার মাধ্যমে ভালভের্দে ফুটবল জগতে প্রবেশ করেছেন এবং পরবর্তীকালে পেনিয়ারোলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬ সালে, উরুগুয়েয়ীয় ক্লাব পেনিয়ারোলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; পেনিয়ারোলের হয়ে তিনি ১২ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি প্রায় ৫ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদ কাস্তিয়ায় যোগদান করেছেন। অতঃপর ১ মৌসুমের জন্য দেপোর্তিভো লা কোরুনিয়ায় ধারে খেলে তিনি রিয়াল মাদ্রিদের মূল দলে যোগদান করেছেন।
২০১২ সালে, ভালভের্দে উরুগুয়ে অনূর্ধ্ব-১৫ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১৭ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ২৯ ম্যাচে ২টি গোল করেছেন। তিনি উরুগুয়ের হয়ে এপর্যন্ত ২টি কোপা আমেরিকায় (২০১৯ এবং ২০২১) অংশগ্রহণ করেছেন।
ব্যক্তিগতভাবে, ভালভের্দে বেশ কিছু পুরস্কার জয়লাভ করেছেন, যার মধ্যে ২০১৭ ফিফা অনূর্ধ্ব-২০ বিশ্বকাপের সিলভার বল জয় অন্যতম। দলগতভাবে, ভালভের্দে এপর্যন্ত ৪টি শিরোপা জয়লাভ করেছেন, যার মধ্যে ১টি পেনিয়ারোলের হয়ে এবং ৩টি রিয়াল মাদ্রিদের হয়ে জয়লাভ করেছেন।
ফেদেরিকো সান্তিয়াগো ভালভের্দে দিপেতা ১৯৯৮ সালের ২২শে জুলাই তারিখে উরুগুয়ের মোন্তেবিদেওয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
ভালভের্দে উরুগুয়ে অনূর্ধ্ব-১৫, উরুগুয়ে অনূর্ধ্ব-১৭, উরুগুয়ে অনূর্ধ্ব-১৮ এবং উরুগুয়ে অনূর্ধ্ব-২০ দলের হয়ে খেলার মাধ্যমে উরুগুয়ের প্রতিনিধিত্ব করেছেন। উরুগুয়ে অনূর্ধ্ব-২০ দলের হয়ে তিনি ২০১৭ ফিফা অনূর্ধ্ব-২০ বিশ্বকাপে অংশগ্রহণ করেছেন, তার দল উক্ত প্রতিযোগিতায় শুধুমাত্র চতুর্থ স্থান অর্জন করতে সক্ষম হয়েছিল; উক্ত প্রতিযোগিতায় তিনি ৭ ম্যাচে ১টি গোল করেছিলেন। উরুগুয়ের বয়সভিত্তিক দলের হয়ে তিনি ৭১ ম্যাচে অংশগ্রহণ করে ২৩টি গোল করেছেন।
২০১৭ সালের ৬ই সেপ্টেম্বর তারিখে, মাত্র ১৯ বছর ১ মাস ১৫ দিন বয়সে, ডান পায়ে ফুটবল খেলায় পারদর্শী ভালভের্দে প্যারাগুয়ের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে উরুগুয়ের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছেন। অভিষেক ম্যাচেই উরুগুয়ের জার্সি গায়ে প্রথম গোলটি করেন, ম্যাচের ৭৬তম মিনিটে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ম্যাচটি উরুগুয়ে ২–১ গোলের ব্যবধানে জয়লাভ করেছিল। উরুগুয়ের হয়ে অভিষেকের বছরে ভালভের্দে সর্বমোট ৪ ম্যাচে ১টি গোল করেছেন।
ভালভের্দে আর্জেন্টিনার সাংবাদিক এবং উপস্থাপক মিনা বোনিনোর সাথে একটি সম্পর্কে আবদ্ধ রয়েছেন। ২০২০ সালের ২০শে ফেব্রুয়ারি তারিখে তাদের একটি পুত্রসন্তান জন্মগ্রহণ করেছে।
সের্হিও রেগিলন

সের্হিও রেগিলন রদ্রিগেজ (জন্ম: ১৬ ডিসেম্বর ১৯৯৬) হলেন একজন স্পেনীয় ফুটবলার, যিনি বর্তমানে প্রিমিয়ার লিগ ক্লাব টটেনহ্যাম হটস্পারের হয়ে একজন রক্ষণভাগের খেলোয়াড় হিসেবে খেলেন।
লুকা জিদান

লুকা জিনেদিন জিদান ফের্নান্দেজ (জন্ম: ১৩ মে ১৯৯৮) হলেন একজন ফরাসি ফুটবলার, যিনি বর্তমানে স্পেনীয় ক্লাব রিয়াল মাদ্রিদ এবং রিয়াল মাদ্রিদ কাস্তিয়ার হয়ে একজন গোলরক্ষক হিসেবে খেলেন।
রিয়াল মাদ্রিদ
ফ্রান্স অনূর্ধ্ব-১৭
সুসানে গীতি

মেজর জেনারেল সুসানে গীতি বাংলাদেশের প্রথম নারী মেজর জেনারেল। তিনি ২০১৮ সালের ৩০ সেপ্টেম্বর বাংলাদেশ সেনাবাহিনীর প্রথম নারী হিসেবে পদোন্নতি পেয়ে মেজর জেনারেল হন।
সুসানে গীতি এর বেড়ে ওঠা পড়ালেখা সব রাজশাহীতেই। তিনি প্রথম থেকে দশম শ্রেণী পর্যন্ত সরকারি পি এন উচ্চ বালিকা বিদ্যালয়ে পড়াশোনা করেছেন। উচ্চ মাধ্যমিক পাশ করেন রাজশাহী কলেজ থেকে। সুসানে গীতি ১৯৮৫ সালে রাজশাহী মেডিকেল কলেজ থেকে এমবিবিএস পাস করেন। তিনি ১৯৯৬ সালে হেমাটোলজিতে এফসিপিএস ডিগ্রী লাভ করেন।
১৯৮৬ সালে বাংলাদেশ সেনাবাহিনীতে নারী ডাক্তার হিসেবে ক্যাপ্টেন পদে যোগ দেন সুসানে গীতি। পরবর্তীতে ১৯৯৬ সালে প্রথম নারী হিসেবে হেমাটোলজি বিষয়ে এফসিপিএস ডিগ্রি অর্জন করেন। এছাড়া তিনি জাতিসংঘ শান্তিরক্ষী মিশন ও বিভিন্ন সামরিক হাসপাতালে প্যাথলজি বিশেষজ্ঞের দায়িত্ব পালন করেছেন। ইতিপূর্বে তিনি আর্মড ফোর্সেস মেডিকেল কলেজের প্যাথলজি বিভাগের বিভাগীয় প্রধান হিসেবে কর্মরত ছিলেন। তিনি ২০২৩ সালের ফেব্রুয়ারী তে সামরিক বাহিনী থেকে অবসর গ্রহণ করেন। অবসরের আগ পর্যন্ত তিনি আর্মড ফোর্সেস ইনস্টিটিউট অফ প্যাথলজি র কমান্ড্যান্ট হিসেবে দায়িত্ব পালন করেন। 
সুসানে গীতির স্বামী ব্রিগেডিয়ার জেনারেল আসাদুল্লাহ মো. হোসেন সাদ (অব.) বাংলাদেশ সেনাবাহিনীতে চিকিৎসক হিসেবে কর্মরত ছিলেন।
কেশারপাড় ইউনিয়ন

কেশারপাড় বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার উত্তর-পশ্চিমাংশে কেশারপাড় ইউনিয়নের অবস্থান। এ ইউনিয়নের উত্তর-পশ্চিমে ছাতারপাইয়া ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন ও অম্বরনগর ইউনিয়ন, দক্ষিণে অর্জুনতলা ইউনিয়ন, পূর্বে ডুমুরুয়া ইউনিয়ন এবং উত্তরে কুমিল্লা জেলার নাঙ্গলকোট উপজেলার বটতলী ইউনিয়ন অবস্থিত।
কেশারপাড় ইউনিয়ন সেনবাগ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। ওয়ার্ডভিত্তিক এ ইউনিয়নের গ্রামসমূহ হল:
কেশারপাড় ইউনিয়নের প্রধান এবং একমাত্র যোগাযোগের পথ হল সড়কপথ। যোগাযোগের প্রধান বাহন সিএনজি চালিত অটোরিকশা। এছাড়া রিকশা, সাইকেলসহ বিভিন্ন প্রকার যানবাহন রয়েছে।
দূরের যোগাযোগের মাধ্যম হচ্ছে বাস। এই ইউনিয়নের কানকির হাট বাজার থেকে প্রতিদিন ঢাকা ও চট্টগ্রামের অভিমূখে দূরপাল্লার বাস ছেড়ে যায়।
কেশারপাড় ইউনিয়নে কোন নদী নেই। "নোয়াখাল" এর একটি প্রশাখা খাল এ ইউনিয়নের মধ্য দিয়ে প্রবাহিত হচ্ছে।
কেশারপাড় ইউনিয়নের প্রধান ৩টি হাট-বাজার 
১. https://www.facebook.com/profile.php?id=100063647762888
https://kesharparup.noakhali.gov.bd/
১৯৮৬ এশিয়া কাপ

১৯৮৬ এশিয়া কাপ (জন প্লেয়ার গোল্ডলিফ ট্রফি হিসাবেও পরিচিত) হলো এশিয়া কাপ ক্রিকেট প্রতিযোগিতার দ্বিতীয় আসর, যা ১৯৮৬ সালের ৩০ মার্চ হতে ৬ এপ্রিল সময়কালের মধ্যে শ্রীলঙ্কায় অনুষ্ঠিত হয়।
১৯৮৬ এশিয়া কাপ ছিলো রাউন্ড-রবিন পদ্ধতিতে অনুষ্ঠিত হওয়া প্রতিযোগিতা যেখানে প্রতিটি দল প্রতিটি দলের সাথে একবার করে মোকাবেলা করে এবং পয়েন্ট তালিকার শীর্ষস্থানীয় দুটি দল ফাইনালে মুখোমুখি হয়। পাকিস্তান দুটি খেলাতেই জয় লাভ করে ফাইনালে শ্রীলঙ্কার মুখোমুখি হয়। ফাইনালে পাকিস্তানকে পরাজিত করে শ্রীলঙ্কা তাদের প্রথম এশিয়া কাপের শিরোপা জয় করে।
টেড অ’বেকেট

এডওয়ার্ড ল্যাম্বার্ট (টেড) অ’বেকেট (; জন্ম: ১১ আগস্ট, ১৯০৭ - মৃত্যু: ২ জুন, ১৯৮৯) ভিক্টোরিয়ার সেন্ট কিল্ডা ইস্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন।
১৯২৮ থেকে ১৯৩২ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতি ফাস্ট-মিডিয়াম বোলিংয়ে পারদর্শিতা দেখিয়েছেন ‘টেড’ ডাকনামে পরিচিত টেড অ’বেকেট।
বিশিষ্ট আইনজীবী টমাস আর্চিবল্ড অ’বেকেট ও এডা মেরি অ’বেকেট দম্পতির তিন পুত্রসন্তানের মধ্যে তার অবস্থান ছিল দ্বিতীয়। দাদু স্যার টমাস অ’বেকেট বিচারক ছিলেন। মেলবোর্ন বিশ্ববিদ্যালয় থেকে আইনশাস্ত্রে অধ্যয়নশেষে ১৯২৭ সালে মেলবোর্নের ট্রিনিটি কলেজে ভর্তি হন। ঐখানে অবস্থানকালেই ক্রীড়াজগতে প্রবেশ করেন। গুরুতরভাবে আহত হবার পূর্বে ক্রিকেট ও অস্ট্রেলীয় রুলস ফুটবলে বিশ্ববিদ্যালয়ের পক্ষে খেলতেন তিনি।
সমগ্র খেলোয়াড়ী জীবনে ভিক্টোরিয়ার সদস্যরূপে ৪৭টি প্রথম-শ্রেণীর ক্রিকেটে অংশ নিয়েছেন। ১৯২৮ থেকে ১৯৩২ সময়কালে অস্ট্রেলিয়ার পক্ষে চারটি টেস্টে অংশগ্রহণের সুযোগ হয় টেড অ’বেকেটের। ২৯ ডিসেম্বর, ১৯২৮ তারিখে ইংল্যান্ডের বিপক্ষে টেস্ট অভিষেক ঘটে তার।
পেশায় তিনি আইনজীবী ছিলেন। খেলা থেকে অবসরগ্রহণের পর টেড অ’বেকেট ক্রিকেট প্রশাসনে জড়িত হয়ে পড়েন। ভিক্টোরিয়া ক্রিকেট অ্যাসোসিয়েশনের সদস্য ছিলেন তিনি।
২ জুন, ১৯৮৯ তারিখে ৮২ বছর বয়সে ভিক্টোরিয়ার টারেং এলাকায় টেড অ’বেকেটের দেহাবসান ঘটে।
মেজর জেনারেল

মেজর জেনারেল হল একটি সামরিক পদ যা অনেক দেশে ব্যবহৃত হয়। এটি সার্জেন্ট মেজর জেনারেল এর পুরানো পদ থেকে প্রাপ্ত হয়। শিরোনামে "সার্জেন্ট" এর অন্তর্ধান দৃশ্যত বিভ্রান্তিকর ব্যাখ্যা দেয়, যার মাধ্যমে একজন লেফটেন্যান্ট জেনারেল একজন প্রধান জেনারেলকে অতিক্রম করে এবং একজন প্রধান একজন লেফটেন্যান্টকে অতিক্রম করে।
কমনওয়েলথ এবং মার্কিন যুক্তরাষ্ট্রের ডিভিশন (সামরিক) অধিনায়কের পদবী মেজর জেনারেল।
কমনওয়েলথের মধ্যে, নৌবাহিনীর প্রধান জেনারেল, রিয়ার অ্যাডমিরাল এর সমতুল্য এবং একটি পৃথক র‍্যাঙ্ক কাঠামোর সাথে বিমান বাহিনীর প্রধান এর সমান এয়ার ভাইস মার্শাল এর সমতুল্য।
পূর্ব ইউরোপ সহ বেশ কিছু দেশে মেজর জেনারেল, জেনারেল অফিসার থেকে সর্বাধিক সর্বনিম্ন, কোন ব্রিগেডিয়ার-গ্রেড পদ ছাড়াই সর্বনিম্ন।
মোনাকো ফুটবল ক্লাব

আসোসিয়েশন স্পোর্তিভ দে মোনাকো ফুটবল ক্লাব, সাধারণত আএস মোনাকো (), মোনাকো ফুটবল ক্লাব অথবা শুধুমাত্র মোনাকো নামেই অধিক পরিচিত, হল মোনাকোর একটি ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯২৪ সালে প্রতিষ্ঠিত হয়েছে। মোনাকো ফুটবল ক্লাব তাদের সকল হোম ম্যাচ মোনাকোর স্তাদ লুইস ২-এ খেলে থাকে; যার ধারণক্ষমতা হচ্ছে ১৮,৫২৩। বর্তমানে এই ক্লাবের ম্যানেজারের দায়িত্ব পালন করছেন লেওনার্দো জারদিম এবং সভাপতির দায়িত্ব পালন করছেন সাঈদ শাবান। ফরাসি আক্রমণভাগের খেলোয়াড় উইসাম বেন ইয়েদের এই ক্লাবের অধিনায়কের দায়িত্ব পালন করছেন।
যদিও এই ক্লাবটি মোনাকোভিত্তিক ক্লাব, তবুও এটি ফরাসি লীগ পদ্ধতির অধীনে ফরাসি লীগে খেলে। মোনাকো হচ্ছে ফরাসি ফুটবলের অন্যতম সেরা ক্লাব, যারা এপর্যন্ত ৮টি লীগ ট্রফি এবং ৫টি কুপ দে ফ্রান্স ট্রফি জয়লাভ করেছে। এছাড়াও মোনাকো ইউরোপীয় ফুটবলেও প্রতিযোগিতা করেছে যেখানে তারা ১৯৯২ সালের উয়েফা কাপ উইনার্স কাপের এবং ২০০৪ সালের উয়েফা চ্যাম্পিয়নস লীগের রানার-আপ ছিল।
মোনাকোর ঐতিহ্যবাহী রঙ হচ্ছে লাল এবং সাদা, এবং এজন্যই ক্লাবটি "লেস রুগেস এত ব্লাঙ্কস" ("লাল এবং সাদা") নামে পরিচিত। মোনাকো ইউরোপীয়ান ক্লাব অ্যাসোসিয়েশনের এক অন্যতম সদস্য। ২০১১ সালের ডিসেম্বর মাসে, এই ক্লাবের দুই-তৃতীয়াংশ রুশ মহাধনাঢ্য ব্যক্তি দিমিত্রি বাইবোলোভলেভর অধীনস্থ একাতেরিনা বাইবোলোভলেভ ট্রাস্টের কাছে বিক্রয় করে দেওয়া হয়। বাইবোলোভলেভের অর্থনৈতিক সাহায্যের ফলে, ক্লাবটি পুনরায় লীগ ১ ফিরে আসে এবং প্রথম লীগ জয়ের ১৭ বছর পর ২০১৬–১৭ লীগ ১ মৌসুমে পুনরায় লীগ জয়লাভ করতে সক্ষম হয়।
প্রলয়োল্লাস

প্রলয়োল্লাস হল ১৯২১ সালে রচিত একটি দাদরা তালের বিদ্রোহাত্মক বাংলা গান, যা এর প্রথম চরণ তোরা সব জয়ধ্বনী কর নামেও পরিচিত। গানটির রচয়িতা এবং সুরকার ছিলেন বাংলাদেশের জাতীয় কবি কাজী নজরুল ইসলাম। ১৯২২ সালে প্রকাশিত নজরুলের প্রথম কাব্যগ্রন্থ অগ্নিবীণায় এটি প্রকাশিত হয়।
<poem align="center">তোরা সব জয়ধ্বনী কর!
তোরা সব জয়ধ্বনী কর!
ঐ নতুনের কেতন ওরে কাল- বোশেখীর ঝড়।
তোরা সব জয়ধ্বনী কর!
তোরা সব জয়ধ্বনী কর!
আসছে এবার অনাগত প্রলয়-নেশার নৃত্য পাগল
সিন্ধুপারের সিংহ- দ্বারে ধমক হেনে ভাংল আগল।
মৃত্যু- গহন অন্ধ-কুপে
মহাকালের চন্ড- রূপে-
ধুম-ধুপে
বজ্র-শিখার মশাল জ্বেলে আসছে ভয়ংকর-
ওরে ঐ হাসছে ভয়ংকর।
তোরা সব জয়ধ্বনী কর!
তোরা সব জয়ধ্বনী কর!
দ্বাদশ রবির বহ্নি-জ্বালা
ভয়াল তাহার নয়ন- কটায়,
দিগন্তরের কাঁদন লুটায় 
পিঞ্জল তার ত্রস্ত জটায়।
বিন্দু তাহার নয়ন জলে
সপ্ত মহাসিন্ধু দলে কপোল-তলে।
বিশ্ব-মায়ের আসন তারি বিপুল বাহুর' পর-
হাঁকে ঐ "জয় প্রলয়ংকর!"
তোরা সব জয়ধ্বনী কর!
তোরা সব জয়ধ্বনী কর!
মাভৈঃ, মাভৈঃ! 
জগৎ জুড়ে প্রলয় এবার ঘনিয়ে আসে।
জরায় মরা মুমুর্ষদের প্রান-লুকানো ঐ বিনাশে।
এবার মহা নিশার শেষে
আসবে উষা অরুণ হেসে করুণ বেশে।
দিগম্বরের জটায় লুটায় শিশু চাঁদের কর,
আলো তার ভরবে এবার ঘর!
তোরা সব জয়ধ্বনী কর!
তোরা সব জয়ধ্বনী কর!</poem>
ডেবরা কার

ডেবরা জেন কার-ট্রিমার, সিবিই (; জন্ম: ৩০ সেপ্টেম্বর ১৯২১ - ১৬ অক্টোবর ২০০৭) ছিলেন একজন স্কটিশ অভিনেত্রী। তিনি চলচ্চিত্র, মঞ্চ ও টেলিভিশনে অভিনয় করতেন। কর্মজীবনে তিনি ছয়বার একাডেমি পুরস্কারের মনোনয়ন লাভ করেছেন, যা কোন পুরস্কার না জিতে শ্রেষ্ঠ অভিনেত্রী বিভাগে সর্বাধিক মনোনয়নের রেকর্ড। তিনি সঙ্গীতধর্মী চলচ্চিত্র "দ্য কিং অ্যান্ড আই" (১৯৫৬)-এ অ্যানা লেওনোওয়েন্স চরিত্রে তার কাজের জন্য গোল্ডেন গ্লোব পুরস্কার অর্জন করেন। এছাড়া তিনি তিনবার শ্রেষ্ঠ অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার জয় করেন।
১৯৯৪ সালে "নিখুঁত লাবণ্য ও সৌন্দর্য ও নিবেদিত প্রাণ অভিনেত্রী, যার চলচ্চিত্র কর্মজীবন সবসময় পরিপূর্ণ, নিয়মানুবর্তি ও মার্জিত ছিল" উল্লেখ করে তাকে একাডেমি সম্মানসূচক পুরস্কার প্রদান করা হয়। তার অভিনীত উল্লেখযোগ্য চলচ্চিত্রসমূহ হল "কু ভাদিস" (১৯৫১), "ফ্রম হিয়ার টু ইটার্নিটি" (১৯৫৩), "অ্যান অ্যফেয়ার টু রিমেম্বার" (১৯৫৭), "হেভেন নোস, মিস্টার অ্যালিসন" (১৯৫৭), "দি ইনোসেন্টস" (১৯৬১), "ব্ল্যাক নার্সিসাস" (১৯৪৭), "কিং সলোমন্‌স মাইন্স" (১৯৫০), "দ্য লাইফ অ্যান্ড ডেথ অব কর্নেল ব্লিম্প" (১৯৪৩), "দ্য সানডোহার্স" (১৯৬০) এবং "সেপারেট টেবলস্‌" (১৯৫৮)।
জেমস ডিন

জেমস বায়রন ডিন (; জন্ম: ৮ ফেব্রুয়ারি ১৯৩১ - ৩০ সেপ্টেম্বর ১৯৫৫) ছিলেন একজন মার্কিন অভিনেতা। তিনি কৌশরের মোহমুক্তি ও সামাজিক বিচ্ছিন্নতাবাদ বিষয়ক চলচ্চিত্র "রেবেল উইদাউট আ কজ" (১৯৫৫) চলচ্চিত্রে জিম স্টার্ক চরিত্রে অভিনয় করে সাংস্কৃতিক কিংবদন্তি হিসেবে স্মরণীয়। তার তারকা খ্যাতিকে আরও বাড়িয়ে দেয় "ইস্ট অব ইডেন" (১৯৫৫)-এর ক্যাল ট্রাস্ক এবং "জায়ান্ট" (১৯৫৬)-এর জেট রিংক চরিত্র।
মাত্র ২৪ বছর বয়সে গাড়ি দুর্ঘটনায় মৃত্যুবরণ করা ডিন মরণোত্তর শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করা প্রথম অভিনেতা এবং তিনিই দুটি মরণোত্তর একাডেমি পুরস্কারে মনোনীত একমাত্র অভিনেতা। ১৯৯৯ সালে আমেরিকান ফিল্ম ইনস্টিটিউট তাদের হলিউডের স্বর্ণযুগের সেরা ২৫ পুরুষ তারকা তালিকায় তাকে ১৮তম স্থান প্রদান করে।
জেমস বাইরন ডিন ১৯৩১ সালের ৮ই ফেব্রুয়ারি ইন্ডিয়ানা অঙ্গরাজ্যের ম্যারিয়নের ফোর্থ স্ট্রিট ও ম্যাক্লুর স্ট্রিটের কোণায় সেভেন গেবলস অ্যাপার্টমেন্টে জন্মগ্রহণ করেন। তার মাতা মিলড্রেড ম্যারি (উইলসন) এবং পিতা উইনটন ডিন। তিনি তার পিতামাতার একমাত্র সন্তান। তিনি দাবী করেন তার পিতা আংশিক নেটিভ আমেরিকান, এবং তার মাতা মেফ্লাওয়ার আন্দোলনের শুরুর দিকের বাসিন্দাদের উত্তরসূরি। ছয় বছর পর তার পিতা কৃষিকাজ ছেড়ে দন্ত্য টেকনিশিয়ান হিসেবে কাজ শুরু করলে তারা সপরিবারে ক্যালিফোর্নিয়ার স্যান্টা মনিকায় চলে যায়। তিনি সেখানে লস অ্যাঞ্জেলেসের নিকটবর্তী ব্রেন্টউডের ব্রেন্টউড পাবলিক স্কুলে ভর্তি হন, কিন্তু কিছুদিন পরই ম্যাকিনলি এলিমেন্টারি স্কুলে চলে যান। তার পরিবার সেখানে কয়েক বছর কাটায় এবং ডিন তার মায়ের সাথে খুব ঘনিষ্ঠ ছিলেন। মাইকেল ডিঅ্যাঞ্জেলিসের ভাষ্যমতে, তার মা'ই একমাত্র ব্যক্তি যিনি তাকে বুঝতে পারতেন। ১৯৩৮ সালে তার মা হঠাৎ করেই তীব্র পাকস্থলীর ব্যথা অনুভব করতে শুরু করেন এবং তার ওজন কমতে থাকে। তিনি জরায়ুর ক্যান্সারে মারা যান, ডিনের তখন নয় বছর বয়স ছিল।
১৯৫৩ সালে পরিচালক এলিয়া কাজান জন স্টাইনবেকের ১৯৫২ সালের উপন্যাস "ইস্ট অব ইডেন" অবলম্বনে পল অসবর্নের চিত্রনাট্যে ক্যাল ট্রাস্ক চরিত্রের জন্য ভালো অভিনেতা খুঁজছিলেন। ক্যাল চরিত্রের অভিনেতা নির্বাচনের আগে এলিয়া কাজান বলেন তিনি এই চরিত্রে "একজন ব্রান্ডো"কে চাচ্ছিলেন। অসবর্ন তুলনামূলক তরুণ অভিনেতা ডিনের ব্যাপারে পরামর্শ দেন। ডিন স্টাইনবেকের সাথে দেখা করেন, তিনি ভাবসম্পন্ন, জটিল এই তরুণকে ব্যক্তিগতভাবে পছন্দ করেননি, তবে মনে করেন তিনি এই চরিত্রের জন্য উপযুক্ত হবে। ১৯৫৪ সালের ৮ই এপ্রিল ডিনকে এই চরিত্রের জন্য নির্বাচন করা হলে তিনি শুটিংয়ের জন্য নিউ ইয়র্ক সিটি থেকে লস অ্যাঞ্জেলেসে পাড়ি জমান। ডিন "ইস্ট অব ইডেন" চলচ্চিত্রে তার অভিনয়ের জন্য মরণোত্তর শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন, যা একাডেমি পুরস্কারের ইতিহাসে প্রথম দাপ্তরিক মরণোত্তর অভিনয়ের মনোনয়ন। এর আগে জিন ইগেলস ১৯২৯ সালে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেছিলেন, তবে তখন বিজয়ী নির্বাচনের নিয়মাবলি ভিন্ন ছিল। "ইস্ট অব ইডেন" ডিনের জীবদ্দশায় মুক্তিপ্রাপ্ত একমাত্র শ্রেষ্ঠাংশে অভিনয় করা চলচ্চিত্র।
ডিন এরপর "রেবেল উইদাউট আ কজ" (১৯৫৫) চলচ্চিত্রে জিম স্টার্ক চরিত্রে অভিনয় করে কিশোর-তরুণদের কাছে জনপ্রিয় হয়ে ওঠেন। চলচ্চিত্রটি কিশোরদের অনিশ্চয়তার সঠিক উপস্থাপন। "ইস্ট অব ইডেন" ও "রেবেল উইদাউট আ কজ" চলচ্চিত্রে অভিনয়ের পর ডিন ক্যাল ট্রাস্ক বা জিম স্টার্কের মত বিদ্রোহী তরুণ হিসেবে অভিনয় করতে চাননি। এর পরিবর্তে তিনি "জায়ান্ট" (১৯৫৬)-এর জেট রিংক চরিত্রে কাজ করেন। চলচ্চিত্রটি তার মৃত্যুর পর মুক্তি পায়। ডিন তার এই কাজের জন্য ২৯তম একাডেমি পুরস্কারে তার দ্বিতীয় মরণোত্তর শ্রেষ্ঠ অভিনেতার পুরস্কারের মনোনয়ন লাভ করেন।
বাংলাদেশের স্বাধীনতা যুদ্ধের শৈল্পিক চিত্রায়ণ

বাংলাদেশে এবং বিদেশে যুদ্ধের সময় থেকে বাংলাদেশ মুক্তিযুদ্ধ চিত্রিত অসংখ্য শিল্পকর্ম রয়েছে। কনসার্ট ফর বাংলাদেশ বিটলসের সদস্যদের দ্বারা সংগঠিত কনসার্টটি ১৯৭১ সালে প্রতিবাদ সঙ্গীতর জন্য একটি বড় ঘটনা ছিল।
স্বাধীন বাংলা বেতার কেন্দ্র এর জন্য রেকর্ড করা এবং সম্প্রচারিত গানগুলিকে এখনও বাংলাদেশী প্রতিবাদ গানগুলির মধ্যে সেরা বলে মনে করা হয়।
যুদ্ধের সময় নির্মিত চারটি তথ্যচিত্র হচ্ছে জহির রায়হান এর 'স্টপ জেনোসাইড' এবং 'এ স্টেট ইজ বোর্ন', বাবুল চৌধুরীর 'ইনোসেন্ট মিলিয়নস', আলমগীর কবিরের 'মুক্তিযুদ্ধের সময় নির্মিত চলচ্চিত্র মুক্তিযোদ্ধা '- বাংলাদেশ এ তৈরি প্রথম চলচ্চিত্র, যেমনটি পূর্ব পাকিস্তানে বা ভারতে তৈরি হয়েছিল, বাংলাদেশের বড় বড় সংস্থাগুলিও ছিল।
"মুক্তির গান" 
যুদ্ধের সময় লেয়ার লেভিনের ফুটেজ শটের উপর ভিত্তি করে নির্মিত সবচেয়ে প্রশংসিত বাংলাদেশী ডকুমেন্টারি, এর নির্মাতা তারেক মাসুদ এবং ক‍্যাথরিন মাসুদ।
পরিচালকরা দুটি ধারাবাহিকে চলচ্চিত্রটি তৈরি করেছেন- " স্বাধীনতার গল্প " এবং 'নারীর কথা'।
একই বিষয়ের উপর তাদের আরেকটি চলচ্চিত্র, " মাটির ময়না ", কান চলচ্চিত্র উৎসবে FIPRESCII পুরস্কার জিতেছে।
মুক্তিযুদ্ধে লিখিত বহু কবিতা ও উপন্যাস রয়েছে, যার মধ্যে যুদ্ধের সময় শামসুর রহমানের বিখ্যাত কবিতা রয়েছে। এটি ১৯৭১ সাল থেকে বাংলাদেশী সাহিত্যের জন্য সর্বাধিক ব্যবহৃত বিষয়। যুদ্ধ স্মরণে নির্মিত স্মৃতিগুলি বাংলাদেশের সর্বোচ্চ সম্মানিত স্মৃতিস্তম্ভ।
তনুশ্রী দত্ত

তনুশ্রী দত্ত (জন্ম: ১৯ মার্চ ১৯৮৪) একজন ভারতীয় সাবেক মডেল এবং অভিনেত্রী যিনি প্রাথমিকভাবে বলিউড চলচ্চিত্রে অভিনয় করেছেন। দত্ত ২০০৪ সালে ফেমিনা মিস ইন্ডিয়া ইউনিভার্স শিরোপা লাভ করেন। একই বছর মিস ইউনিভার্সের সৌন্দর্য প্রতিযোগিতায় তিনি শীর্ষ দশজন চূড়ান্ত ব্যক্তিদের মধ্যে ছিলেন। ২০১৮ সালের সেপ্টেম্বরে থেকে তিনি আমেরিকা যুক্তরাষ্ট্রের গ্রিন কার্ড ধারক হিসাবে বসবাস করছেন।
তানুশ্রী দত্ত জন্মগ্রহণ করেন ভারতের ঝাড়খণ্ডের জামশেদপুরে একটি রক্ষণশীল বাঙালি হিন্দু পরিবারে। তিনি তার শহরের ডিবিএসএস ইংরেজি স্কুল এবং পুনে জুনিয়র কলেজে লেখাপড়া করেন। মডেলিং জীবন অনুসরণ করার জন্য বিসিএমের প্রথম বছর শেষ করার পর তিনি কলেজ থেকে বাদ পড়েন। তার বোন ইশিতা দত্ত-ও একজন অভিনেত্রী ও মডেল।
২০০৩ সালে, মুম্বাইয়ে অনুষ্ঠিত ফেমিনা মিস ইন্ডিয়া প্রতিযোগিতা তনুশ্রী দত্ত জিতেছিলেন; ফলস্বরূপ, তিনি মিস ইউনিভার্স ২০০৪ প্রতিযোগিতায় ভারতের প্রতিনিধিত্ব করেন যা কোয়েটো, ইকুয়েডরে অনুষ্ঠিত হয়েছিল, যেখানে তিনি শীর্ষ ১০ম চূড়ান্ত প্রতিযোগীদের মধ্যে ছিলেন।
২০০৫ সালে তার বলিউডে আত্মপ্রকাশ ঘটে, চকলেট এবং আশিক বানায় আপনে চলচ্চিতে অভিনয়ের মাধ্যমে। আশিক বানায়া আপনে চলচ্চিটি বক্স অফিসে ব্যর্থতা ছিল কিন্তু এর সঙ্গীত অল টাইম ব্লকবাস্টার রেকর্ড করেছিল।
মিস ইন্ডিয়া প্রতিযোগিতায় অংশ নেওয়ার আগে, তিনি হ্যারি আনন্দের একটি ভারতীয় পপ মিউজিক ভিডিও, "সাইয়ান দিল মিনা আনা রে" নামে একটি ভিডিওতে অভিনয় করেছিলেন। এটি একটি বিশাল জনপ্রিয় ছিল এবং পরবর্তীতে ২০০৩ সালে বেশ কয়েকটি স্টেজ শোতে অভিনয় করেছিল।
জান্নাতুল ফেরদৌস ঐশী

জান্নাতুল ফেরদৌস ঐশী (জন্ম ২৭ আগস্ট ২০০০) হচ্ছেন একজন বাংলাদেশী মডেল, অভিনেত্রী এবং সুন্দরী প্রতিযোগিতা মিস বাংলাদেশ ২০১৮-এর মুকুটধারী। তিনি ৮ ই ডিসেম্বর ২০১৮ সালে চীনের সানইয়ায় অনুষ্ঠিত মিস ওয়ার্ল্ড ২০১৮-এ বাংলাদেশের প্রতিনিধিত্ব করেন এবং ১১৮ প্রতিযোগীর মধ্যে থেকে শীর্ষ ৩০-এ স্থান পান।
ঐশী ২৭ আগস্ট ২০০০ সালে বরিশাল বিভাগের পিরোজপুর জেলার মাটিভাঙা গ্রামে জন্মগ্রহণ করেন। তিনি ২০১৮ সালে বিজ্ঞান বিভাগ থেকে উচ্চ মাধ্যমিক সম্পন্ন করেন মাটিভাঙ্গা ডিগ্রি কলেজ থেকে। দুই বোনের মধ্যে তিনি ছোট। বাবা জনাব আঃ হাই একজন সমাজকর্মী, মা জনাব আফরোজা হোসনে আরা একজন শিক্ষিকা এবং তার বড় বোন শশী একজন ছাত্রী।
২০১৮ সালের ৩০ সেপ্টেম্বরে ঢাকায় আয়োজিত “মিস ওয়ার্ল্ড বাংলাদেশ-২০১৮” এর চূড়ান্ত পর্বে বিজয়ী হিসেবে জান্নাতুল ফেরদৌস ঐশীর নাম ঘোষণা করা হয়। এই প্রতিযোগিতায় দেশজুড়ে প্রায় ৩০,০০০ প্রতিযোগী অংশ নিয়েছিল। এই শিরোনাম অর্জনের পর ঐশী মিস ওয়ার্ল্ড ২০১৮-এ অংশ নেন।
ঐশী মিস গ্র্যান্ড বাংলাদেশ ২০২৫ নির্বাচিত হন । তিনি ১৮ অক্টোবর, ২০২৫ তারিখে থাইল্যান্ডের ব্যাংককে অনুষ্ঠিত মিস গ্র্যান্ড ইন্টারন্যাশনাল ২০২৫ এ বাংলাদেশের প্রতিনিধিত্ব করবেন।
চীনের সানায় মিস ওয়ার্ল্ড ২০১৮-এর ৬৮তম সংস্করণে, ষষ্ঠ গ্রুপে ঐশীকে বিজয়ী ঘোষণা করা হয়, ঐশী এই গ্রুপে হেড-টু-হেড চ্যালেঞ্জে মানুষের ভোটে ছয় প্রতিযোগীর মধ্যে বিজয়ী হন। তার দলের অন্য প্রতিযোগীরা ছিলেন চীন, ব্রিটিশ ভার্জিন দ্বীপপুঞ্জ, ডেনমার্ক, ব্রাজিল এবং আয়ারল্যান্ডের। চূড়ান্ত পর্বের হেড-টু-হেড চ্যালেঞ্জে তাঁকে তিন বিচারকের (স্টেফানি ডেল ভেল, মানুশি ছিল্লার, মেগান ইয়াং) সবাই বেঁচে নেন, এতে তিনি মিস নাইজেরিয়াকে হারান, এর ফলে ঐশী ১১৮ প্রতিযোগীর মধ্যে থেকে শীর্ষ ৩০-এ স্থান পান।
তাবাস্সুম ফেরদৌস শাওন

তাবাস্সুম ফেরদৌস শাওন (জন্ম: ১৭ জুন ১৯৭৯) একজন বাংলাদেশী মডেল এবং সুন্দরী প্রতিযোগিতা মিস বাংলাদেশ ২০০১-এর মুকুটধারী। তিনি ১৬ নভেম্বর ২০০১ সালে দক্ষিণ আফ্রিকা র সান সিটি তে অনুষ্ঠিত ৫১তম মিস ওয়ার্ল্ড সুন্দরী প্রতিযোগিতায় বাংলাদেশ এর প্রতিনিধিত্ব করেন।
শাওন স্থানীয় ট্যাবলয়েড মানবজমিন (পত্রিকা) এবং লন্ডন লিংক প্রমোশন মিস বাংলাদেশ হিসাবে নির্বাচিত হয়েছিল।
আন্তর্জাতিক প্রবীণ দিবস

আন্তর্জাতিক প্রবীণ দিবস প্রতি বছরের ১ অক্টোবর পালন করা হয়।
জাতিসংঘ আন্তর্জাতিকভাবে দিবসটি প্রতিবছর ১ অক্টোবর পালনের সিদ্ধান্ত নেয় ১৯৯০ সালে। প্রবীণদের সুরক্ষা এবং অধিকার নিশ্চিতের পাশাপাশি বার্ধক্যের সমস্যা ও প্রতিকারের বিষয়ে বিশ্বব্যাপী গণসচেতনতা সৃষ্টির লক্ষ্যে ১৯৯১ সাল থেকে এ দিবসটি পালন করা শুরু হয়।
২০১৯ সালের প্রতিপাদ্য- বয়সের সমতার পথে যাত্রা
মুন্সি

মুন্সি হচ্ছে বাঙালি মুসলমানদের প্রচিন একটি উপধি। যতদূর জানা যায়, এটি মুগল সম্রাটদের আমলে এই উপাধির প্রচলন শুরু হয়। মোগল আমলে বাদশাহদের রাজদরবারে বাদশার সচিবিয় কর্মকাণ্ড লিপিবদ্ধ করার কাজে নিয়োজিত ব্যক্তিকে মুন্সি বলা হতো। তাকে মুন্সি বা মুন্সিজী নামে ডাকা হতো। তিনি বাদশাহের দাপ্তরিক যাবতীয় কাজ বা হিসাব লিপিবদ্ধ করতেন।
পরবর্তীতে ইংরেজ আমালে ইংরেজদের অধিনে যে সব শিক্ষিত মুসলমান তাদের দাপ্তরিক কাজ, বিশেষ করে লেখালেখির কাজ করতো, তাদেরকে মুন্সিজী নামে ডাকা হতো।
বর্তমানে সরকারের সচিবালয় বা জেলা প্রশাককের কার্যালয়ে মুন্সিখানা নামে একটা সেল আছে, যেখানে আগ্নেয়াস্ত্রের লাইসেন্স প্রদান ও নবায়নের কাজ করা হয়ে থাকে।
পাথরপ্রতিমা বিধানসভা কেন্দ্র

পাথরপ্রতিমা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩০ নং পাথরপ্রতিমা বিধানসভা কেন্দ্রটি পাথরপ্রতিমা সমষ্টি উন্নয়ন ব্লক এর অন্তর্গত।
পাথরপ্রতিমা বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
সর্বভারতীয় তৃণমূল কংগ্রেস সমীর কুমার জানা জয়ী হন, তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) এর যজনেশ্বর দাসকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) এর যজনেশ্বর দাস পাথরপ্রতিমা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের সমীর কুমার জানাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের গোপাল কৃষ্ণ দে জয়ী হন, সিপিআই (এম) এর জন্মজয় মান্নাকে পরাজিত করেন। ১৯৯১ সালে সিপিআই (এম) এর জন্মজয় মান্না কংগ্রেসের বনবিহারী পাত্রকে পরাজিত করেন। সিপিআই (এম) এর গুণধর মাইতি ১৯৮৭, ১৯৮২ এবং ১৯৭৭ সালে কংগ্রেসের অনন্ত কুমার বেরাকে পরাজিত করেন।
১৯৭২ সালে কংগ্রেসের সত্য রঞ্জন বাপুলি জয়ী হন। ১৯৭১, ১৯৬৯ এবং ১৯৬৭ সালে এসইউসি রবিন মন্ডল জয়ী হন, (নির্বাচন কমিশনের রেকর্ডগুলিতে ১৯৬৭ সালে নির্দল হিসাবে দেখানো হয়েছিল)। এর আগে পাথরপ্রতিমা কেন্দ্রটি বিদ্যমান ছিল না।